sagorsarker/bangla-wikipedia huggingface dataset:
মাগফার আহমেদ চৌধুরী আজাদ

মাগফার উদ্দিন আহমেদ চৌধুরী আজাদ (জন্ম: ১১ জুলাই, ১৯৪৬ - নিখোঁজ: ৩০ আগস্ট, ১৯৭১) যিনি শহীদ আজাদ নামে সর্বাধিক পরিচিত, বাংলাদেশের স্বাধীনতা যুদ্ধের একজন গেরিলা যোদ্ধা। তিনি স্বাধীনতা যুদ্ধের ২নং সেক্টরের বিখ্যাত আরবান গেরিলা দল ক্র্যাক প্লাটুন এর সদস্য ছিলেন। ১৯৭১ সালের ৩০ আগস্ট ক্র্যাক প্লাটুনের আরও কয়েকজন সহযোদ্ধাসহ পাকহানাদারদের হাতে ধরা পড়েন নিজ বাসভবনে। তাকে ধরে নিয়ে রাখা হলো নাখালপাড়ার ড্রাম ফ্যাক্টরি সংলগ্ন এম.পি হোস্টেলের মিলিটারি টর্চার সেলে। এরপর ছেলের সাথে দেখা করার জন্য রমনা থানায় ছুটে গিয়েছিলেন আজাদের মা । মাকে দেখে কান্নায় ভেঙ্গে পড়েন আজাদ। মা জানতে চাইলেন "কেমন আছো?", আজাদ মাকে বলেছিলো, "এরা খুব মারে, ভয় হচ্ছে কখন সব স্বীকার করে ফেলি।" ছেলের সামনে তিনি ভেঙে পড়েননি। বরং ছেলেকে সাহস দিয়ে বলেছিলেন, "শক্ত হয়ে থেকো বাবা। কোন কিছু স্বীকার করবে না।"
সেদিন থানা হাজতে মায়ের কাছে আজাদ ভাত খেতে চেয়েছিলেন। আজাদ মায়ের কাছে ভাত খেতে চেয়ে বলেন, "মা, কতোদিন ভাত খাই না। এরপর যখন আসবে, আমার জন্য ভাত নিয়ে এসো।" পরের দিন মা ভাত নিয়ে যান থানায়। গিয়ে দেখেন ছেলে নেই। এই ছেলে আর কোনদিনও ফিরে আসে নি। ধরে নেওয়া হয়, সেদিনই ঘাতকরা মেরে ফেলেছিলো আজাদকে।
ছেলে একবেলা ভাত খেতে চেয়েছিলেন, মা পারেননি ছেলের মুখে ভাত তুলে দিতে। সেই কষ্ট, ইন্দ্রিয়ের সেই যাতনায় সেদিনের পর থেকে যতোকাল বেঁচে ছিলেন, সেই পুরো ১৪টি বছর মুখে একটা ভাতও তুলে নেননি মা সাফিয়া বেগম! তিনি অপেক্ষায় ছিলেন ১৪ টা বছর ছেলেকে ভাত খাওয়াবেন বলে। বিশ্বাস ছিলো তাঁর আজাদ ফিরবে। ছেলের অপেক্ষায় শুধু ভাতই নয়, ১৪ বছর তিনি বিছানায়ও শোননি। মেঝেতে শুয়েছেন, শীত-গ্রীষ্ম কোনো কিছুতেই তিনি পাল্টাননি তার এই পাষাণ-শয্যা। এর মূল কারণ ছিলো, তাঁর আজাদ রমনা থানায় আটক থাকাকালে বিছানা পায়নি। রুপকথার মতো এই বাস্তবতা নিয়ে পরে বরেণ্য লেখক আনিসুল হক তার বিখ্যাত মা উপন্যাস রচনা করেন।
আজাদের জন্ম ১৯৪৬ সালের ১১ জুলাই। তার বাবা তৎকালীন পূর্ব পাকিস্তানের ধনাঢ্য ব্যবসায়ী ইউনুস আহমেদ চৌধুরী এবং মা মোসাম্মাৎ সাফিয়া বেগম। তিনি ছিলেন তার বাবা-মায়ের একমাত্র সন্তান। শৈশব কেটেছে নিউ ইস্কাটনের সুরম্য বাড়িতে। তবে পরবর্তীতে তার পিতার প্রতি ক্ষোভ নিয়ে মা সাফিয়া বেগম ফরাশগঞ্জের বাসায় চলে আসেন।
আজাদ সবসময়েই ছিলেন স্বাধীনচেতা তরুণ। দুরন্ত, গানপাগল, সিনেমা-অন্তঃপ্রাণ আর বইপড়ুয়া হিসেবেই আজাদ পরিচিত ছিল সবার কাছে। তবে পড়ালেখায় খুব বেশি মনোযোগী ছিলেন না। এস.এস.সি'তে সেকেন্ড ডিভিশন নিয়ে পাশ করেন। তারপরে পড়তে যান করাচি বিশ্ববিদ্যালয়ে । সেখান থেকেই স্নাতক উত্তীর্ণ হন তিনি। এরপরে ১৯৭০ সালে ঢাকা বিশ্ববিদ্যালয়ের আন্তর্জাতিক সম্পর্ক বিভাগ থেকে এম.এ. পাশ করেন।
ধনীর দুলাল হলেও ১৯৭১ সালে বাংলাদেশের মুক্তিযুদ্ধে দেশমাতৃকার সেবার ডাকে ঝাঁপিয়ে পড়েন আজাদ। নাম লেখান কিংবদন্তিসম ক্র্যাক প্লাটুন-এ। বেশ কিছু সফল অভিযানে অংশ নিয়েছিলেন তিনি। ১৯৭১ এর ২৯ আগস্ট দিবাগত রাতে, অর্থাৎ ৩০ আগস্ট নিজ বাড়ি থেকে আজাদকে তার কয়েক সহযোদ্ধাসমেত ধরে নিয়ে যায় পাক হানাদার বাহিনী। মুক্তিবাহিনীর তথ্য নেওয়ার জন্য তার ওপরে চালানো হয় পাশবিক অত্যাচার। সবকিছু সহ্য করে গেছেন, তবু মুখ খোলেননি বীর আজাদ। তার মা যখন তার সাথে বন্দি অবস্থায় দেখা করেন, তখন ভাত খেতে চেয়েছিলেন। মা ভাত নিয়ে গিয়ে ছেলেকে আর পাননি। ছেলেকে ভাত খাওয়াতে না পারার কষ্টে আজাদের মা জীবনে আর মুখে ভাত তুলে নেননি।
জ্যাক গ্রিগরি

জ্যাক মরিসন গ্রিগরি (; জন্ম: ১৪ আগস্ট, ১৮৯৫ - মৃত্যু: ৭ আগস্ট, ১৯৭৩) নিউ সাউথ ওয়েলসের উত্তর সিডনিতে জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি।
১৯২০ থেকে ১৯২৯ সময়কালে ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন। দলে তিনি মূলতঃ অল-রাউন্ডার ছিলেন। বামহাতে ব্যাটিং করার পাশাপাশি ডানহাতে ফাস্ট বোলিংয়ে সবিশেষ দক্ষতা প্রদর্শন করেছেন জ্যাক গ্রিগরি।
১৭ ডিসেম্বর, ১৯২০ তারিখে ইংল্যান্ডের বিপক্ষে তার টেস্ট অভিষেক ঘটে। ১৯২১ সালে দক্ষিণ আফ্রিকা সফরে যান। জোহেন্সবার্গ টেস্টে মাত্র ৭০ মিনিটে ৬৭ বল মোকাবেলা করে সেঞ্চুরি পূর্ণ করেন। বল মোকাবেলা ও সময়ের হিসেবে তার ঐ সেঞ্চুরিটি তৎকালীন সময়ে টেস্ট ক্রিকেটের ইতিহাসের রেকর্ড হিসেবে স্বীকৃতি পায়। পরবর্তীতে ওয়েস্ট ইন্ডিজের ভিভ রিচার্ডস ১৯৮৫ সালে ৫৬ বলে সেঞ্চুরি করে নতুন রেকর্ড গড়লেও সময়ের রেকর্ডটি অদ্যাবধি অক্ষত রয়েছে।
১৯২০-২১ মৌসুমের অ্যাশেজ সিরিজে ১৫ ক্যাচ হস্তগত করেন। অদ্যাবধি যে-কোন টেস্ট সিরিজে ফিল্ডার হিসেবে সর্বাধিক ক্যাচ নেয়ার রেকর্ডটি টিকে রয়েছে। ইনিংসে তার ব্যক্তিগত সেরা বোলিং পরিসংখ্যান দাঁড় করান ৭/৬৯। ১৯২০-২১ মৌসুমের ঐ টেস্টে এমসিজিতে ইংল্যান্ডের বিপক্ষে খেলায় তিনি সর্বমোট ৮/১০১ করেন।
প্রথম-শ্রেণীর ক্রিকেটে নিউ সাউথ ওয়েলসের পক্ষে ১২৯টি খেলায় অংশগ্রহণ করেন। ১৯২০ থেকে ১৯২৮ সাল পর্যন্ত টেস্ট ক্রিকেট আঙ্গিনায় তার দৃপ্ত পদচারণ ছিল। এ সময়ে তিনি অস্ট্রেলিয়ার পক্ষে ২৪ টেস্টে অংশ নেন। মূলতঃ ক্ষীপ্রগতির ডানহাতি ফাস্ট বোলার হলেও ব্যাটিংয়েও সমানতালে স্বীয় প্রতিভার বিচ্ছুরণ ঘটিয়েছেন। ৩৬.৫০ গড়ে ১১৪৬ রান সংগ্রহ করেন; তন্মধ্যে সেঞ্চুরি করেন দুইটি। ব্যাটিং করতেন বামহাতে ও গ্লাভসবিহীন অবস্থায়। এছাড়াও, দেহের নিম্নাঙ্গে সুরক্ষাবিহীন অবস্থায় ব্যাটিংয়ে নামতেন তিনি।
১৯২২ সালে উইজডেন কর্তৃক বর্ষসেরা ক্রিকেটার মনোনীত হন তিনি। টাইমসের প্রতিবেদনে ১৯২৩ সালে ওয়েস্ট ইন্ডিজ দলের ইংল্যান্ড গমনে জর্জ ফ্রান্সিস ও জর্জ জনের বোলিংকে অস্ট্রেলীয় বোলার - জ্যাক গ্রিগরি ও টেড ম্যাকডোনাল্ডের ১৯২১ সালের ইংল্যান্ড সফরকালীন খেলার সাথে তুলনা করা হয়েছিল।
অস্ট্রেলিয়ার ক্রিকেটের ইতিহাসের সূচনালগ্নে অংশগ্রহণকারী অন্যতম দুই অস্ট্রেলীয় ক্রিকেটার ডেভ গ্রিগরি ও নেড গ্রিগরি সম্পর্কে তার কাকা।
১৯২৮ সালে সফরকারী ইংল্যান্ডের বিপক্ষে ব্রিসবেন টেস্ট চলাকালে গুরুতরভাবে হাঁটুর আঘাতপ্রাপ্তির কারণে ক্রিকেট জীবন থেকে দূরে সরে আসতে হয় তাকে। ৭ আগস্ট, ১৯৭৩ তারিখে নিউ সাউথ ওয়েলসের বেগা এলাকায় ৭৭ বছর বয়সে জ্যাক গ্রিগরি’র দেহাবসান ঘটে।
রাজা টংকনাথ

রাজা বিশ্বনাথ চৌধুরী (১৮৯০-১৯৪৮) ইংরেজ শাসনামলে বর্তমান বাংলাদেশের ঠাকুরগাঁও জেলার রাণীশংকৈল উপজেলায় অবস্থিত মালদুয়ার পরগণার একজন জমিদার ছিলেন। তার পিতা বুদ্ধিনাথ চৌধুরী । বহুমাত্রিক জনকল্যাণ ও জনসেবামূলক কর্মকাণ্ডের স্বীকৃতি স্বরূপ তিনি চৌধুরী ও রাজা উপাধিতে ভূষিত হন। তার বংশের ধারক হলেন বিশ্বনাথ । 
বুদ্ধিনাথের তিন ছেলে রামনাথ, টংকনাথ ও গৌরাঙ্গনাথ। এরমধ্যে রামনাথের অকাল মৃত্যু হয়, গৌরাঙ্গনাথ ছিলেন হাবা-গোবা আর টংকনাথ ছিলেন চতুর।বুদ্ধিনাথের মৃত্যু হলে টংকনাথ জমিদারির দায়িত্বভার গ্রহণ করেন। টংকনাথের স্ত্রী নাম জয়রামা শংকরী দেবী। তাদের তিন ছেলে কর্মনাথ চৌধুরী, রুদ্রনাথ চৌধুরী এবং শেষনাথ চৌধুরী।
রাজা টংকনাথ চৌধুরীর পূর্ব-পুরুষদের কেউ জমিদার ছিলেন না। বর্তমানে রাণীশংকৈল উপজেলা সদর হতে ৭ কিমি পূর্বে কাতিহার নামক জায়গায় গোয়ালা বংশীয় নিঃসন্তান এক জমিদার বাস করতেন। উক্ত জমিদারের মন্দিরে সেবায়েত হিসাবে কাজ করতেন টংকনাথের পিতা বুদ্ধিনাথ। গোয়ালা জমিদার ভারত এর কাশি যাওয়ার সময় তাম্রপাতে দলিল করে যান যে, তিনি ফিরে না এলে মন্দিরের সেবায়েত বুদ্ধিনাথ জমিদারির মালিক হবেন। গোয়ালা জমিদার ফিরে না আসায় বুদ্ধিনাথ জমিদারির মালিক হন। জমিদার বুদ্ধিনাথের মৃত্যুর পর টংকনাথ জমিদারির দায়িত্বভার গ্রহণ করেন। তৎকালীন ব্রিটিশ সরকারের আস্থা অর্জন করার জন্য মালদুয়ার স্টেট গঠন করেন।
রাজা টংকনাথ চৌধুরীর স্ত্রীর নাম ছিল জয়রামা শংকরী দেবী। রানীশংকরী দেবীর নামানুসারে মালদুয়ার স্টেট হয়ে যায় রানীশংকৈল।
রাজা টংকনাথ চৌধুরী খুব বড় মাপের জমিদার না হলেও তার আভিজাত্যের কমতি ছিল না। ১৯২৫ সালের ১৮ নভেম্বর তৎকালীন ব্রিটিশ গভর্নর হাউসে টংকনাথ চৌধুরীকে ব্রিটিশ সরকার চৌধুরী উপাধিতে ভূষিত করেন। কথিত আছে, টংকনাথের আমন্ত্রণে তৎকালীন বড়লাট এবং দিনাজপুরের মহারাজা গিরিজনাথ রায় রাণীশংকৈলে এলে আমন্ত্রিত অতিথিবৃন্দকে টাকা নোট পুড়িয়ে রীতিমতো রাজকীয় অভ্যর্থনা ও আপ্যায়ন করান এবং পর্যাপ্ত স্বর্ণালংকার উপহার দেন। 
এর ফলে তৎকালীন ব্রিটিশ সরকারের কাছ থেকে চৌধুরী উপাধি এবং দিনাজপুরের মহারাজা গিরিজনাথ রায়ের কাছ থেকে রাজা উপাধি পান।
রাজা টংকনাথ ১৯১১ সালে তৎকালীন বৃহত্তর দিনাজপুর জেলার মধ্যে একমাত্র ব্যক্তি ছিলেন, যিনি কলকাতা প্রেসিডেন্সী কলেজে থেকে বি,এ পাশ করেন। তিনি দীর্ঘদিন বেঙ্গল লেজিসলেটিভ কাউন্সিলের সদস্য ছিলেন। টানা ১৫ বছর তিনি জেলা বোর্ডের সদস্য ছিলেন ও প্রথম ভারপ্রাপ্ত চেয়ারম্যান হিসেবে গুরুত্বপূর্ণ ভূমিকা রাখেন। এছাড়া তিনি নিজ খরচে দুইটি দাতব্য চিকিৎসালয় প্রতিষ্ঠা ও পরিচালনা করতেন। ৪টি শিক্ষা প্রতিষ্ঠানে নিয়মিত অনুদান 
দিতেন। রাজা টংকনাথ একটি ইংলিশ স্কুল প্রতিষ্ঠা করেন এবং ২০০ ছাত্রের থাকা ও খাওয়ার ব্যবস্থাসহ স্কুলের উন্নয়নের সার্বিক দায়ভার গ্রহণ করেন। তার পিতা বুদ্ধিনাথ চৌধুরীর নামানুসারে প্রতিষ্ঠিত তৎকালীন B.N INSTITUTE (ইংলিশ মিডিয়াম) বর্তমানে যা রাণীশংকৈল পাইলট উচ্চ বিদ্যালয় নামে পরিচিত। তিনি শিক্ষানুরাগী হিসেবে শুধু শিক্ষা প্রতিষ্ঠানই স্থাপন করেননি, তার লাইব্রেরীও ছিল বিভিন্ন বইয়ে সমৃদ্ধ। তার সংগৃহীত বিভিন্ন বই এখনও দিনাজপুর সরকারী কলেজ,কারমাইকেল কলেজ লাইব্রেরীতে সংরক্ষিত আছে ।
১৯৪৭ সালের ১৪ আগস্ট ভারতবর্ষ ব্রিটিশদের শাসন থেকে মুক্ত হলে রাজা টংকনাথ চৌধুরী ১৭ আগস্ট স্বপরিবারে ভারতে চলে যান। তবে কথিত আছে রাজা মৌমাছির আক্রমণের শিকার হয়ে অসুস্থ অবস্থায় উন্নত চিকিৎসার জন্য কলকাতায় যান এবং ১৯৪৮ সালে সেখানেই মৃত্যুবরণ করেন।
স্লাইডিং দরজা

স্লাইডিং দরজা হল এক প্রকারের দরজা যা সহচরীভাবে (মসৃণভাবে একদিকে সরে যায়) খুলে , সাধারণত এটি একটি প্রাচীরের সাথে সমান্তরালে সংযুক্ত থাকে। স্লাইডিং দরজাগুলো নিচের ট্র্যাকের উপরে অথবা উপরের ট্র্যাক থেকে স্থগিত করা যেতে পারে। বিভিন্ন ধরনের স্লাইডিং দরজার মধ্যে পকেট দরজা, আর্কেডিও দরজা, বাইপাস দরজা ইত্যাদি অন্যতম। স্লাইডিং দরজা সাধারণত রিডিং রুম, জানালা, গোসলখানা, কাঁচের তৈরি দরজা, স্কুল কলেজে সর্বাধিক ব্যবহার করা হয়।
ইতালির পম্পেই নগরীতে প্রত্নতাত্ত্বিক আবিষ্কারের প্রমাণ হিসেবে রোমান বাড়ির প্রথম শতাব্দীর একদম শুরুর দিকে এই ধরনের টানা দরজা ব্যবহার করা হত।
স্লাইডিং দরজায় কাজ করার জন্য ব্যবহৃত প্রক্রিয়াকে বলা হয় গ্লাস সহচরী। মানগত দিক দিয়ে দুই প্রকার স্লাইডিং দরজা রয়েছে- উপরের অংশ ঝুলন্ত বা নিচে রোলিং সিস্টেম। তবে উভয় দরজার মধ্যে কোনোটিই নিখুঁত সীল বিশিষ্ট নয়। এগুলো সাধারণত বায়ুদূষণ কমাতে, ধোঁয়া-ঘনত্ব এবং শব্দ নিরোধক হিসেবে ব্যবহৃত হয়।
'উপরে ঝুলন্ত' সিস্টেম সবচেয়ে বেশি ব্যবহার করা হয়। একটি প্রচ্ছন্ন ট্র্যাকের মধ্যে চলমান দরজার শীর্ষে দুই ট্রলিঘাতে ধাতব হ্যাঙ্গার দ্বারা ঝুলিয়ে রাখা হয়। হ্যাঙ্গারটির উপর সব ওজন গৃহীত থাকে যা দরজাটি সহজে খুলতে বা বন্ধ করতে সাহায্য করে।
দরজাটি যখন স্ল্যাম করা হয় অথবা খোলা বা বন্ধ অবস্থায় রাখা হয় তখন প্রতিটি প্রান্তে একটি ট্র্যাক স্টপার থাকে যা যে কোনো প্রভাব শোষণ করে নেয়। একটি উপযুক্ত স্লাইডিং সিস্টেম ও নির্দিষ্টভাবে আনুমানিক ওজনের ওপর ভিত্তি করে দরজাটিকে তৈরি করা হয়। বিভিন্ন ওয়েবসাইটে ওয়্যারড্রবে ব্যবহৃত ফ্রী-স্ট্যান্ড ঝুলন্ত স্লাইডিং দরজার উদাহরণ দেখা যায়। এসব প্রক্রিয়াগুলো অনেক নিরাপদ এবং শক্তির কোনো অপচয় হয় না। এছাড়াও নিরাপত্তা লক সিস্টেম এর বন্ধ জাম্পিং থেকে প্রতিরোধ করে। স্লাইডিং দরজায় অতিরিক্ত প্রকরণ যেমন নরম ক্লোজার বা ড্যাম্পার হিসেবে যোগ করা যায় যা এর ব্যবহারযোগ্যতা আরও উন্নত করে তোলে।
অনেক ক্ষেত্রে উপরে ঝুলন্ত স্লাইডিং দরজা ব্যবহার করা যায় না, কিংবা দরজার ভার টেনে উপরে তুলতে কষ্ট হয়; এক্ষেত্রে সমাদৃত সমাধান হলো পাদদেশ বরাবর রোলিং সিস্টেম।
নিচের রোলিং সিস্টেমের মধ্যে দুটি রোলার (কখনও কখনও একটি শীভে বিন্যস্ত থাকে) রয়েছে যার একটি ট্র্যাকে চলমান দরজার নিচে এবং অন্যটি গাইড চ্যানেলের শীর্ষস্থানে (দুটি গাইড) থাকে।যেহেতু দরজার সমস্ত ওজন দুইটি তীরের চাকার উপর কেন্দ্রীভূত হয়, তাই একটি শীর্ষস্থানীয় হ্যঙ্গারের সাহায্যে দরজাটি সরানোর প্রয়োজন হয়।
দরজা খোলা এবং বন্ধ করার সময় একধরনের স্লাইডিং ফ্রেম উত্তোলন করা হয় যা লিফট-স্লাইড নামে পরিচিত। সহজে ব্যবহারযোগ্য, সাউন্ড প্রুফ এবং আধুনিক রুচিবোধ সৃষ্টিতে এই ধরনের দরজা আজকাল প্রায় সকল স্থানে লক্ষ্য যায়।
কিছু স্লাইডিং দরজা মোটর এবং অ্যাক্টিভেশন সিস্টেম দ্বারা পরিচালিত হয়। এই প্রক্রিয়াকে অপারেটর স্লাইডিং দরজা বলা হয়। স্বয়ংক্রিয় স্লাইডিং দরজা সাধারণত অফিস এবং দোকানের প্রবেশদ্বারে দেখতে পাওয়া যায়। জরুরি অবস্থায় একটি চৌম্বক লকিং ব্যবস্থা স্বয়ংক্রিয়ভাবে আনলক হয়।
স্লাইডিং দরজার প্রধান উপকারিতা এটি সহজে ব্যবহারযোগ্য, অপারেটিং করার তুলনায় অপেক্ষাকৃত সহজ, প্রক্রিয়াটিও নিরাপদ, কারণ কব্জা থেকে ভেঙ্গে বের করা প্রায় অসম্ভব। স্লাইডিং দরজা সাধারণত দোকান, হোটেল এবং অফিসের প্রবেশদ্বার, লিফট, প্যাটার্ন দরজা, পায়খানা দরজা এবং রুম বিভাজক হিসেবে পাওয়া যায়। পরিবহন শিল্পে ভ্যান, ট্রেন এবং মেট্রোতে এটি বহুল ব্যবহৃত হয়। ১৯৬৪ থেকে ১৯৭৪ সালের দিকে ভক্সওয়াগন ফ্রাইডোলিনের উৎপাদিত স্লাইডিং দরজা ব্যবহার করত।
সারেন্ডার (১৯৮৭-এর চলচ্চিত্র)

সারেন্ডার জহিরুল হক পরিচালিত ১৯৮৭ সালের বাংলাদেশী রোম্যান্টিক-অ্যাকশন চলচ্চিত্র। ছবিটি কাহিনী রচনা ও প্রযোজনা করেছেন সিদ্দিক জামাল নান্টু এবং চিত্রনাট্য লিখেছেন জহিরুল হক। ছবিটি প্রযোজনা ও পরিবেশনা করেছে নান্টু মিন্টু প্রডাকশন্স। এতে শ্রেষ্ঠাংশে অভিনয় করেছেন জসিম, শাবানা, বুলবুল আহমেদ, আবুল কাশেম মিঠুন, সিদ্দিক জামাল নান্টু, মাহবুব খান, বাবর ও মিজু আহমেদ।
সারেন্ডার চলচ্চিত্রটি ১৯৮৭ সালের ১৭ এপ্রিল বাংলাদেশে মুক্তি পায়। ছবিটি ১২তম জাতীয় চলচ্চিত্র পুরস্কারে শ্রেষ্ঠ সঙ্গীত পরিচালক ও শ্রেষ্ঠ পুরুষ কণ্ঠশিল্পী বিভাগে দুটি পুরস্কার লাভ করে।
এছাড়া অন্যান্য চরিত্রে অভিনয় করেছেন জহিরুল হক, আহসান উল্লাহ মণি, শিবলি সাদিক, মঞ্জুর রহমান, আতিকুর রহমান, নুরুল ইসলাম, সাইফুল ইসলাম, খোরশেদ আলম, এবং বার নৃত্যশিল্পী হিসেবে অংশগ্রহণ করেছেন নাসরিন, পারুল, লতা, ও খোদেজা।
সারেন্ডার চলচ্চিত্রের গানের সুর ও সঙ্গীত পরিচালনা করেছেন আলম খান। গীত রচনা করেছেন গাজী মাজহারুল আনোয়ার। গানের রেকর্ডিং করা হয়েছে শ্রুতি স্টুডিওতে। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা ও রুলিয়া আজম। এই ছবির এন্ড্রু কিশোর ও সাবিনা ইয়াসমিনের কণ্ঠে গাওয়া "সবাইতো ভালবাসা চায়" গানটি শ্রোতাপ্রিয়তা লাভ করে এবং এন্ড্রু কিশোর এই গানে কণ্ঠ দিয়ে শ্রেষ্ঠ পুরুষ কণ্ঠশিল্পী বিভাগে ১২তম জাতীয় চলচ্চিত্র পুরস্কার লাভ করেন।
শালডিহা কলেজ

শালডিহা কলেজ হল পশ্চিমবঙ্গের বাঁকুড়া জেলার শালডিহা শহরে অবস্থিত একটি সাধারণ ডিগ্রি কলেজ। ১৯৬৬ সালে প্রতিষ্ঠিত এই কলেজটি বর্তমানে বাঁকুড়া বিশ্ববিদ্যালয় কর্তৃক অনুমোদিত। এই কলেজে কলা, বাণিজ্য ও বিজ্ঞান বিভাগে সাম্মানিক ও সাধারণ পাঠক্রম চালু রয়েছে।
শালডিহা কলেজের বিভাগগুলি হল:
শালডিহা কলেজ বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত। ২০১২ সালে ন্যাশানাল অ্যাসেসমেন্ট ও অ্যাক্রেডিটেশন কাউন্সিল (ন্যাক) এই কলেজকে খ+ গ্রেড দিয়েছে।
ছাতনা

ছাতনা হল পশ্চিমবঙ্গের বাঁকুড়া জেলায় অবস্থিত একটি গ্রাম ও থানা। এই গ্রামটি বাঁকুড়া সদর মহকুমার ছাতনা সমষ্টি উন্নয়ন ব্লকে অবস্থিত। ছাতনা এই ব্লকের সদর দফতর। এই ব্লকটি ছাতনা থানার এক্তিয়ারভুক্ত। থানার আয়তন ৪৪১ বর্গ কিলোমিটার।
পুরুলিয়া জেলার সাঁওতালডিহি থেকে নদিয়া জেলার মাঝদিয়া পর্যন্ত প্রসারিত ৮ নং রাজ্য সড়ক ছাতনার উপর দিয়ে গিয়েছে।
২০০৭ সালে ঘোড়ামূলীতে ছাতনা চণ্ডীদাস মহাবিদ্যালয় স্থাপিত হয়। অধুনা বাঁকুড়া বিশ্ববিদ্যালয় কর্তৃক অনুমোদিত এই কলেজে বাংলা, ইংরেজি, ইতিহাস ও সমাজতত্ত্ব বিষয়ে সাম্মানিক এবং কলা বিভাগে একটি সাধারণ পাঠক্রমে পড়াশোনা হয়।
২০১৫ সালে ছাতনা কলেজ অফ এগ্রিকালচার চালু হয়। এটি বিধানচন্দ্র কৃষি বিশ্ববিদ্যালয়ের একটি সম্প্রসারিত শিক্ষাপ্রাঙ্গন।
"শ্রীকৃষ্ণকীর্তন" কাব্যের রচয়িতা বড়ু চণ্ডীদাস পূজিত বাসলি দেবীর মন্দির ছাতনায় অবস্থিত। বর্তমানে মূল মন্দিরটির ভিত্তিবেদী ও ইতস্তত ছড়ানো প্রাচীন ইমারতের ধ্বংসাবশেষ ছাড়া আর কিছুই অবশিষ্ট নেই। বেদীর গায়ে খোদিত ‘১৪৭৫ শক’ কথাটি থেকে অনুমান করা হয়, মন্দিরটির প্রতিষ্ঠাকাল ১৪৭৫ শকাব্দ, অর্থাৎ ১৫৫৩ খ্রিষ্টাব্দ। ভিত্তিবেদীর পাথরের চৌকাঠ গুলির গায়ে পদ্মের বড়ো বড়ো ‘বা-রিলিফ’ নকশা থেকে অনুমান করা হয় মন্দিরে অনুরূপ অলংকরণের আরও ব্যবহার হয়েছিল।
ছাতনার দক্ষিণ প্রান্তে রাজগড় এলাকায় ইঁটের তৈরি একটি মন্দিরের ধ্বংসাবশেষ এবং তার পাশে ১৮৭৩ সালে প্রতিষ্ঠিত আরেকটি পঞ্চরত্ন মন্দির রয়েছে। জনশ্রুতি অনুসারে, বড়ু চণ্ডীদাস পূজিত বাসলি দেবীর মূর্তিটি তাঁর ভিটের আদি মন্দির থেকে প্রথমে বর্তমানে ভেঙে পড়া মন্দিরটিতে এনে রাখা হয়েছিল। পরে এই মন্দিরটি ভেঙে পড়লে সেটিকে পাশের পঞ্চরত্ন মন্দিরটিতে স্থানান্তরিত করা হয়। বাসলির মূর্তিটিই চণ্ডীদাস পূজিত মূর্তি কিনা তা নিয়ে সন্দেহ আছে। তবে কালো পাথরের পাটার উপর ‘বা-রিলিফ’ শৈলীতে খোদিত ভাস্কর্যটি বর্তমানে সামান্য ক্ষয়ে গেলেও, এটি যে কোনও শাক্ত দেবীর মূর্তি তা স্পষ্ট বোঝা যায়। এই মন্দিরে টেরাকোটার কিছু মূর্তিসজ্জাও দেখা যায়। তবে তা যথেষ্ট উন্নতমানের নয়।
ছাতনা ব্লক জনস্বাস্থ্য কেন্দ্রটি এই ব্লকের কেন্দ্রীয় চিকিৎসাকেন্দ্র। শালচূড়া, জোড়হিরা, ঝাঁটিপাহাড়ি ও ভগবানপুরে চারটি জনস্বাস্থ্য কেন্দ্র রয়েছে। এছাড়া ৩৬টি শাখাকেন্দ্র রয়েছে।
দায়ী কে?

দায়ী কে? আফতাব খান টুলু পরিচালিত ১৯৮৭ সালের বাংলাদেশী নাট্য চলচ্চিত্র। ছবিটির গল্প, চিত্রনাট্য ও সংলাপ লিখেছেন যৌথভাবে এটিএম শামসুজ্জামান ও কাজী হায়াৎ। ছবিটি প্রযোজনা ও পরিবেশনা করেছে ব্যতিক্রম চলচ্চিত্র। এতে প্রধান চরিত্রে অভিনয় করেছেন এটিএম শামসুজ্জামান, ইলিয়াস কাঞ্চন, অঞ্জু ঘোষ, আনোয়ার হোসেন, এবং রাজ।
চলচ্চিত্রটি ১৯৮৭ সালের ২৫ সেপ্টেম্বর বাংলাদেশে মুক্তি পায়। ছবিটি এর অভিনয় ও চিত্রনাট্যের জন্য প্রশংসিত হয়। ১২তম জাতীয় চলচ্চিত্র পুরস্কারে এটিএম শামসুজ্জামান শ্রেষ্ঠ অভিনেতা বিভাগে ও কাজী হায়াৎ শ্রেষ্ঠ কাহিনীকার বিভাগে পুরস্কার লাভ করেন এবং বাচসাস চলচ্চিত্র পুরস্কারে যথাক্রমে শ্রেষ্ঠ সংলাপ রচয়িতা ও শ্রেষ্ঠ কাহিনীকার বিভাগে পুরস্কার লাভ করেন।
দায়ী কে? চলচ্চিত্রের গানের সুর ও সঙ্গীত পরিচালনা করেছেন আহমেদ ইমতিয়াজ বুলবুল। গানের কথা লিখেছেন খোশনুর আলমগীর ও আহমেদ ইমতিয়াজ বুলবুল। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা, আবিদা সুলতানা ও কুমার বিশ্বজিৎ।
মাকু

মাকু কথাটির ব্যুৎপত্তিগত উৎপত্তি, ‘যারা মার্ক্সবাদকে সমর্থন করে’। শ্লেষাত্মকভাবে মার্ক্সবাদী বিরোধীরা কথাটি বলে থাকে, পরিভাষাটি বাংলা ভার্চুয়াল জগতের অন্যতম বহুল ব্যবহৃত শব্দ। (যদিও মাকু কথাটির আভিধানিক অর্থ তাঁত-বোনার কাজে ব্যবহৃত যন্ত্রবিশেষ, তবে এই অর্থে প্রাত্যহিক জীবনে কথাটি খুব একটা ব্যবহার হয় না বর্তমানে) কথাটির উৎপত্তি মার্ক্সবাদ থেকে হলেও, মাকু বলতে সব কমিউনিস্ট ও বামপন্থীদের বোঝানো হয়। মূলত কলকাতাকেন্দ্রিক প্রত্যাবর্তী (রিগ্রেসিভ) বামেদের উদ্দেশ্যে শ্লেষাত্মক ভাবে ব্যবহার করা হয়।
মাকু কথাটি ঠিক প্রথম কবে ব্যবহৃত হয়েছিল তা নিয়ে বিতর্ক আছে। সাহিত্যিক নারায়ণ গঙ্গোপাধ্যায় সৃষ্ট চরিত্র টেনিদার একটি গল্প “হনুলুলুর মাকুদা”য় মাকু কথাটি প্রথম ব্যবহার হয়, (যদিও সেটা মার্ক্সবাদকে ব্যঙ্গ করে লেখা হয়নি), তবে একুশ শতকের প্রথম দশকের শেষের দিকে ইন্টারনেটের সামাজিক যোগাযোগ মাধ্যমগুলিতে ‘মাকু' শব্দটির ব্যবহার শুরু হয়, মূলত পশ্চিমবঙ্গের অর্থনৈতিকভাবে পিছিয়ে থাকার জন্য দীর্ঘ ৩৪ বছর বামেদের(মূলত <nowiki>"'</nowiki>ভারতের কমিউনিস্ট পার্টি (মার্ক্সবাদী)<nowiki>"</nowiki> (সিপিআইএম) শাসনকে দায়ী করে, বিক্ষুব্ধ বাম-বিরোধীরা এর প্রচলন শুরু করে, ২০১১ এর বিধানসভা নির্বাচনের পশ্চিমবঙ্গ পর এর ব্যবহার বহুগুণ বেড়ে যায়।
রুবেল

মাসুম পারভেজ রুবেল (জন্ম: ৩ মে ১৯৬০) হলেন একজন প্রখ্যাত বাংলাদেশী চলচ্চিত্র অভিনেতা, লড়াকু পরিচালক, প্রযোজক ও পরিচালক। তিনি বর্তমানে বাংলাদেশ চলচ্চিত্র শিল্পী সমিতির সহ-সভাপতি। বাংলাদেশ চলচ্চিত্রে তিনি মার্শাল কিংবদন্তি ও অ্যাকশন কিং হিরো হিসেবে সুপরিচিত। তিনি প্রায় দুই শতাধিক চলচ্চিত্রে অভিনয় করেছেন। তার উল্লেখযোগ্য চলচ্চিত্রগুলি হলো "উত্থান পতন", "উদ্ধার", "বীরপুরুষ", "বজ্রমুষ্টি", ও "ভণ্ড"।
রুবেল ১৯৬০ সালে বরিশাল জেলায় জন্মগ্রহণ করেন। রুবেল ২২ বছর বয়সে পরপর দুইবার যথাক্রমে ১৯৮২ ও ১৯৮৩ সালে জাতীয় কারাতে চ্যাম্পিয়নশিপে স্বর্ণ পদক লাভ করেন। তিনি ঢাকা বিশ্ববিদ্যালয়ের রাষ্ট্রবিজ্ঞান বিভাগে পড়ার সময় ২৬ বছর বয়সে বড় ভাই মাসুদ পারভেজ ওরফে সোহেল রানা’র প্রযোজিত ও শহিদুল ইসলাম খোকন পরিচালিত ‘লড়াকু’ ছবির মাধ্যমে চলচ্চিত্রে আগমন করেন। রুবেল ছিলেন মার্শাল আর্টে পারদর্শী একজন নায়ক যার ছবিতে থাকতো নিত্য নতুন মারপিটের কৌশল।
রুবেল বাংলা ছবিতে অ্যাকশন হিরো হিসেবে বেশি পরিচিত। এছাড়া লড়াকু নায়ক, বাংলার ব্রুসলী, সুপারষ্টার, মেগাস্টার নামেও পরিচিত।তিনি ২৬ বছর বয়সে ১৯৮৬ সালে "লড়াকু" চলচ্চিত্রে অভিনয় করার মধ্যে দিয়ে চলচ্চিত্রে প্রবেশ করেন। এই ছবি পরিচালনা করেন শহীদুল ইসলাম খোকন। এছাড়াও তিনি সামাজিক, রোমান্টিক, কমেডি ঘরানার ছবিও করছেন। পরবর্তীতে খোকনের সাথে জুটি বেঁধে ২৭টি ছবিতে অভিনয় করেছেন। ব্যতিক্রমী ভাবনার সব ছবি উপহার দিয়েছেন তারা দুজন। তাদের সব ছবিই পেয়েছে আকাশচুম্বী ব্যবসায়িক সাফল্য। তাদের দুজনের কাজের মধ্যে প্রায় সবগুলো ছবিই টানা হাউজফুলের রেকর্ড আছে। ২০০২ সালে মুক্তিপ্রাপ্ত ‘চাই ক্ষমতা’ রুবেল আর খোকন জুটির শেষ ছবি। নায়ক রুবেল অভিনীত কোন ছবিই প্রায় দেড় যুগের বেশি সময় ফ্লপ বা ব্যবসায়িক ভাবে ব্যর্থ হয়নি।এমনকি রুবেল অভিনীত প্রথম টানা ১০টি মুক্তিপ্রাপ্ত ছবিই ছিলো বাম্পারহিট এবং সুপার হিট। রুবেল শুধু একজন অভিনেতাই ছিলেন না, সেই শুরু থেকেই তিনি অভিনয়ের পাশাপাশি ফাইট ডিরেক্টর হিসেবেও সফল ছিলেন। তার সবগুলো ছবিতেই ‘দ্যা একশন ওয়ারিয়রস’ নামে একটি নিজস্ব ফাইটিং গ্রুপ ছিলো।
রুবেল ১৯৮৫ সালের ১০ মার্চ সুলতানা পারভেজ নীলার সাথে বিবাহ বন্ধনে আবদ্ধ হন। তাদের এক ছেলে নীলয় পারভেজ নীলয়। তার জন্ম ১৯৮৬ সালের ২৫ মার্চ।
৯০ দশকের একেবারে শেষের দিকে রুবেল নিজে প্রযোজনা ও পরিচালনায় নামেন। ১৯৯৯ সালে রুবেল প্রযোজিত প্রথম ছবি "বাঘের থাবা" মুক্তি পায়। সেই ছবিতে প্রথম মৌসুমী, চম্পা, মুনমুনকে কাষ্ট করেন। ছবিটি ব্যবসায়িক ভাবে সফল হয়। পরের ছবি রুবেল পরিচালিত প্রথম চলচ্চিত্র ‘মায়ের জন্য যুদ্ধ’। এটি ২০০১ সালে মুক্তি পায়। তার প্রযোজিত ও পরিচালিত ছবি বিচ্ছু বাহিনী, একটি বিভাগে জাতীয় চলচ্চিত্র পুরস্কার পায় ২০০১ সালে এবং বছরের সেরা ছবি হিসাবে বিবেচিত হয়। তিনি এ পর্যন্ত ১৭টি চলচ্চিত্র পরিচালনা করেছেন।
লাক্স আনন্দ ধারা পুরস্কার পেয়েছেন ১৯৯৮ সালে। বাচসাস পুরস্কার পেয়েছেন যথাক্রমে যুদ্ধা (২০০০) এবং বিচ্ছু বাহিনী (২০০১) চলচ্চিত্রের জন্য। এছাড়া সমগ্র অবদানের জন্য বিশেষ সম্মাননা পান ২০১৫ সালে। যা তিনি নেননি এবং শিল্পী সমিতি প্রদত্ত বিশেষ সম্মাননা ২০১৭ পান।
জামেয়া মিল্লিয়া আহমদিয়া কামিল মাদ্রাসা

জামেয়া মিল্লিয়া আহমদিয়া কামিল মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। ১৯৩৯ সালে প্রতিষ্ঠিত এই আলিয়া মাদ্রাসা চট্টগ্রাম জেলার একটি অন্যতম আলিয়া মাদ্রাসা। মাদ্রাসাটি বর্তমানে ইসলামি আরবি বিশ্ববিদ্যালয় অধিভুক্ত একটি আলিয়া মাদ্রাসা। মাদ্রাসাটির বর্তমান অধ্যক্ষের নাম মো. আহসান হাবীব (ভারপ্রাপ্ত)।
প্রতিষ্ঠানটি চট্টগ্রাম জেলার ফটিকছড়ি উপজেলার নাজিরহাট পৌরসভায় অবস্থিত।
১৯৩৯ সালের ১ মার্চ এই মাদ্রাসাটি প্রতিষ্ঠিত হয়, তবে সরকার কর্তৃক অনুমোদন লাভ করে ১৯৭৯ সালের ৭ জানুয়ারিতে। মাদ্রাসাটি ২০০৬ সাল থেকে ফাজিল ও কামিল ডিগ্রি প্রদানের জন্য ইসলামী বিশ্ববিদ্যালয়, বাংলাদেশের অধিভুক্ত ছিলো। ২০১৬ সালের পর থেকে ইসলামি আরবি বিশ্ববিদ্যালয়ের অধিনে রয়েছে।
এটি একটি কামিল (মাস্টার্স) পর্যায়ের শিক্ষাপ্রতিষ্ঠান। এ প্রতিষ্ঠানে সহ-শিক্ষা ব্যবস্থা রয়েছে। বিগত বছরের পাশের হার ১০০% ছিলো। বর্তমানে প্রতিষ্ঠানের অধ্যক্ষ আহসান হাবীব (ভারপ্রাপ্ত)।
ফটিকছড়ি জামেউল উলুম ফাজিল মাদ্রাসা

ফটিকছড়ি জামেউল উলুম ফাজিল মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি চট্টগ্রাম জেলার ফটিকছড়ি পৌরসভায় অবস্থিত। মাদ্রাসাটি বর্তমানে ইসলামি আরবি বিশ্ববিদ্যালয় অধিভুক্ত মাদ্রাসা। মাদ্রাসার অধ্যক্ষ সৈয়দ মোহাম্মদ ইবরাহীম কাসেম।
আধ্যাত্মিক সাধক মাওলানা সৈয়দ গোলামুর রহমান শাহের খলিফা মাওলানা আমিন উল্লাহ শাহ সুন্দরপুরী ১৯০৪ সালে এ মাদ্রাসাটি প্রতিষ্ঠা করেন। ১৯৪০ সালে তৎকালীন একমাত্র ধর্মীয় শিক্ষাপ্রতিষ্ঠান কলকাতা আলিয়া মাদ্রাসা থেকে দাখিল, আলিম, ফাজিল শ্রেণী পর্যন্ত সরকারি স্বীকৃতি লাভ করে।
প্রতিষ্ঠানটি প্রায় ৫.৮৪ একর জায়গা জুড়ে অবস্থান। এর দালান সংখ্যা ৭টি।
এটি একটি ফাজিল (ডিগ্রি) পর্যায়ের শিক্ষাপ্রতিষ্ঠান। পাশাপাশি স্নাতক সম্মান কোর্সও চালু করা হয়েছে। এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ১১ শতাধিক শিক্ষার্থী এ মাদ্রাসায় অধ্যয়নরত আছে। বিগত বছরের পাশের হার ৮৭.৫১%। ২০১৪ সালে দাখিল পরীক্ষায় ৬ জন এবং আলিম পরীক্ষায় ৩ জন শিক্ষার্থী এ+ পেয়েছে।
করালিয়া তাকিয়া নেছারিয়া সুন্নিয়া দাখিল মাদ্রাসা

করালিয়া তাকিয়া নেছারিয়া সুন্নিয়া দাখিল মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি চট্টগ্রাম জেলার ফটিকছড়ি উপজেলার বাগানবাজার ইউনিয়নের করালিয়া তাকিয়া বাজারের পাশে অবস্থিত। মাদ্রাসার অধ্যক্ষের নাম মোহাম্মদ নিজাম উদ্দীন। এছাড়া আরও ১২ জন শিক্ষক-শিক্ষিকা এ মাদ্রাসায় কর্মরত আছেন।
১৯৮৫ সালে মাদ্রাসাটি প্রতিষ্ঠিত হয়। ১৯৯৪ সালে বাংলাদেশ মাদরাসা শিক্ষা বোর্ড থেকে একাডেমিক অনুমতি এবং ১৯৯৬ সাল থেকে স্বীকৃতি লাভ করে। মাদ্রাসা পরিচালনার জন্য মোহাম্মদ জাহাঙ্গীর হোসেনকে সভাপতি করে ১২ সদস্যের একটি পরিচালনা পরিষদ রয়েছে। মাদ্রাসা ভবনটি একটি দ্বিতল ভবন।
এটি একটি দাখিল (মাধ্যমিক) পর্যায়ের শিক্ষাপ্রতিষ্ঠান। এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ৫ শতাধিক শিক্ষার্থী এ মাদ্রাসায় অধ্যয়নরত আছে। বিগত বছরের পাশের হার ৯৭%। ২০১০, ২০১১ ও ২০১৪ সালে দাখিল পরীক্ষায় ৩ জন সর্বমোট ৯ জন শিক্ষার্থী এ+ পেয়েছে। ৮ম শ্রেণীতে ২০১০ সালে ২ জন, ২০১১ সালে ২ জন এবং ৫ম শ্রেণীতে ২০১৩ সালে ২ জন শিক্ষার্থী বৃত্তি লাভ করে।
বিশ্ব প্রাণী দিবস

বিশ্ব প্রাণী দিবস বিশ্বের সমুদয় প্রাণীকূলের অধিকার এবং কল্যাণের জন্য পালন করা একটি আন্তৰ্জাতিক দিবস, যা প্ৰতি বছর অক্টোবর মাসের ৪ তারিখে প্রাণীদের সন্ত, এসিসির ফ্রান্সিসের ভোজ উৎসবের সাথে সংগতি রেখে পালন করা হয়।
বিশ্ব প্রাণী দিবসের আনুষ্ঠানিক ওয়েবসাইটের মতে এ দিবসের মূল লক্ষ্য হচ্ছে, "পৃথিবীর প্রতিটি প্রান্তে প্রাণীদের কল্যাণের মাধ্যমে এদের অবস্থার উন্নতি করা। বিশ্ব প্রাণী দিবস উদ্‌যাপনের মাধ্যমে প্রাণী কল্যাণ আন্দোলনকে একত্রীত করা, একে আন্তর্জাতিকভাবে জোরদার করে পৃথিবীকে প্রতিটি জীবের জন্য উন্নততর বাসস্থান হিসেবে গড়ে তোলা। জাতি, ধর্ম, বিশ্বাস বা রাজনৈতিক মতাদর্শ নির্বিশেষে দিবসটিকে বিভিন্ন দেশে বিভিন্ন ভাবে পালন করা হয়। অধিক জনসচেতনতা এবং শিক্ষার মাধ্যমে বিশ্বকে গড়ে তুলি যেখানে প্রাণীদের সংবেদনশীল প্রজাতি হিসেবে গণ্য করা হয় এবং তাদের কল্যানে প্ৰাপ্য মনোযোগ দেয়া হয়।"
বিশ্ব প্রাণী দিবস সর্বপ্রথম হেনরীক জিম্মারমেন নামের একজন জার্মান লেখক এবং প্রকাশক "মেন্স উন্ড হুন্দ/মানুষ এবং কুকুর" নামের ম্যাগাজিনে প্রকাশ করেছিলেন। তিনি ১৯২৫ সালের ২৪ মার্চ জার্মানির বার্লিন স্পোর্ট প্যালেসে এই দিবস উদ্‌যাপন করেন। ৫,০০০-এর অধিক লোক এই অনুষ্ঠানে অংশ নিয়েছিল। এই দিবস মূলত বাস্তুসংস্থানবিদ্যার সন্ত, সেন্ট এসিসির ফ্রান্সিসের ভোজ উৎসবের সাথে সংগতি রেখে ৪ঠা অক্টোবর পালন করার কথা ছিল। কিন্তু সেই সময়ে স্থান সংকুলনের কারণে এই দিনে দিবসটি পালন করা হয়নি। ১৯২৯ সালে প্রথমবারের মতো এই দিবসটি ৪ঠা অক্টোবর পালন করা হয়। প্ৰথমদিকে তিনি কেবল এই দিবসটিতে জার্মানি, অস্ট্রিয়া, সুইজারল্যান্ড এবং চেকোস্লোভাকিয়ার অনুসারী পান। বিশ্ব প্রাণী দিবস জনপ্রিয়করণের জন্য জিম্মারমেন প্রতি বছর নিরলসভাবে কাজ করে গেছেন। অবশেষে, ১৯৩১ সালে ইতালির ফ্লোরেন্সে অনুষ্ঠিত আন্তর্জাতিক প্রাণী সুরক্ষা কংগ্রেসে তার উত্থাপন করা প্রস্তাবমতে ৪ঠা অক্টোবরকে বিশ্ব প্রাণী দিবস হিসেবে স্বীকৃতি দেয়া হয়।
এটা কখনো কখনো বলা হয়ে থাকে যে ১৯৩১ সালে ইতালির ফ্লোরেন্সে বাস্তুসংস্থানবিদের এক সম্মেলনে সংকটাপন্ন প্রজাতিদের সবার দৃষ্টিগোচর করতে বিশ্ব প্রাণী দিবসের প্রচলন করা হয়।
প্রাণী সুরক্ষা আন্দোলনকে ঐক্যবদ্ধ করে, বৰ্তমানে বিশ্ব প্রাণী দিবস একটি বৈশ্বিক অনুষ্ঠানে পরিণত হয়েছে, যেটাকে ২০০৩ সাল থেকে যুক্তরাজ্য-ভিত্তিক প্রাণী কল্যাণ চ্যারিটি নেতৃত্ব এবং পৃষ্ঠপোষকতা দিয়ে আসছে।
যোগাযোগ (১৯৮৮-এর চলচ্চিত্র)

যোগাযোগ মইনুল হোসেন পরিচালিত ১৯৮৮ সালের বাংলাদেশী নাট্য চলচ্চিত্র। রেজাউল হাসানের গল্প ও সংলাপে ছবিটির চিত্রনাট্য লিখেছেন মইনুল হোসেন। ছবিটি প্রযোজনা করেছে মুক্তি চলচ্চিত্র এবং পরিবেশিত হয়েছে সমাজ-এর ব্যানারে। এতে প্রধান চরিত্রে অভিনয় করেছেন রাজ্জাক, শবনম, চম্পা, জাফর ইকবাল, প্রবীর মিত্র, সুনেত্রা ও রাজীব।
যোগাযোগ চলচ্চিত্রটি ১৯৮৮ সালের ৮ এপ্রিল বাংলাদেশে মুক্তি পায়। এই ছবিতে সাহেদ চৌধুরী চরিত্রে অভিনয়ের জন্য রাজ্জাক ১৩তম জাতীয় চলচ্চিত্র পুরস্কারে শ্রেষ্ঠ অভিনেতা বিভাগে পুরস্কৃত হন এবং আলাউদ্দিন আলী শ্রেষ্ঠ সঙ্গীত পরিচালক বিভাগে ও মফিজুল হক শ্রেষ্ঠ শব্দগ্রাহক বিভাগে পুরস্কৃত হন।
সাহেদ চৌধুরী একজন চা-বাগানের কর্মকর্তা। জুলেখাকে প্রথমবার দেখে তাকে পছন্দ করেন এবং তার বাবার কাছে তাদের বিয়ের প্রস্তাব নিয়ে যান। জুলেখার বাবা তার প্রস্তাবে সম্মত হন এবং তাদের বিয়ে দেন। সাহেদ ও জুলেখার সংসারে কেয়া নামে এক কন্যা সন্তান আসে। সাহেদ সারাদিন বাড়ি আর বাগানে একগেঁয়ে সময় কাটায় দেখে স্ত্রী জুলেখা তাকে ক্লাব-পার্টিতে যেতে বলে। একদিন সাহেদ জুলেখাকে নিয়ে ক্লাবে যায়। সেখানে ক্লাবের সদস্যদের সাথে মিশতে না পারায় সাহেদ জুলেখাকে গেঁয়ো-অশিক্ষিত বলে এবং এই ঘটনার ফলে তাদের সম্পর্কের অবনতি ঘটে। সাহেদ বাড়িতে মদ খেয়ে মাতলামি করে। এতে অতিষ্ঠ হয়ে জুলেখা তার কন্যা কেয়াকে নিয়ে তার বাবার বাড়ি চলে যায়।
কেয়া এখন যুবতি। সে তার মায়ে নিয়ে তার নতুন কর্মস্থলে আসে। সেখানে পরিচিত হয় সেখানকার চা-বাগানে নতুন যোগদানকারী জাফর চৌধুরীর সাথে। তাদের মধ্যে প্রেমের সম্পর্ক গড়ে ওঠে। বাগানের এক কর্মচারী গোলাপ সিং ওরফে টিলা বাবু অসৎ পথে যাওয়ার জন্য জাফরকে বিভিন্নভাবে প্রলোভন দেখায়। সাহেদ চৌধুরী তত্ত্বাবধানে বাগানে উন্নত প্রজাতির চা পাতার উদ্ভাবন করে। কিন্তু এতে অখুশি হয় বাগানের আরেক কর্মকর্তা রাজীব। সে টিলা বাবুকে দিয়ে তাদের সফলতাকে ব্যর্থতায় পর্যবসিত করতে চায়। টিলা বাবুর কয়েকটি চেষ্টা ব্যর্থ হয়।
একদিন কেয়া চা বাগানের মধ্য দিয়ে যাওয়ার সময় সাহেদ চৌধুরীর ছুড়ে মারা বিয়ারের ক্যান এসে তার মাথায় লাগে। সাহেদ তার কাছে ক্ষমা চায় এবং রক্ত বন্ধের জন্য তার রুমাল দেয়। কেয়ার মা এতে কেয়ার মাথায় আঘাত দেখে উদ্বিগ্ন হয়। কেয়া পরদিন সাহেদের বাংলোতে তার রুমাল ফিরিয়ে দিতে আসে এবং তাদের মধ্যে আলাপচারিতা হয়। এ থেকে কেয়া তার মায়ের কাছে তার বাবার সম্পর্কে জানতে চায়। জুলেখা বাংলোতে এসে সাহেদের সাথে দেখা হয়। জাফর সেখানে উপস্থিত ছিল এবং কেয়ার বাবার আসল পরিচয় পায়। ইতোমধ্যে রাজীবের আদেশে গোলাপ সিং বাগানের মাল লুট করার কালে সাহেদ তাকে ধমকায় ও তার কাজে বাধা দেয়। রাজীব এতে ক্ষুব্ধ হয়ে কেয়াকে তুলে নিয়ে যায়। কিন্তু জাফর তাকে উদ্ধার করে ও তার বাবার পরিচয় জানায়। সাহেদ সেখানে উপস্থিত হয়ে রাজীবকে পুলিশে দেয় এবং সাহেদের পারিবারিক পুনর্মিলন ঘটে।
যোগাযোগ চলচ্চিত্রের গানের সুর ও সঙ্গীত পরিচলালচনা করেছেন আলাউদ্দিন আলী। সহকারী হিসেবে ছিলেন রবীন ঘোষ। গানের কথা লিখেছেন গাজী মাঝারুল আনোয়ার। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা, সৈয়দ আব্দুল হাদী, কুমার বিশ্বজিৎ ও শামীমা ইয়াসমিন দিবা।
জন জর্জ ম্যাক্লয়েড

জন জর্জ ম্যাক্লয়েড (কিরখিল, ৮ মে ১৯১৫ - এডিনবার্গ, ৪ এপ্রিল ২০০৬) ছিলেন একজন স্কটিশ ডক্টর অফ মেডিসিন এবং একজন মেডিকেল পাঠ্যপুস্তক লেখক।
ম্যাক্লয়েড ছিলেন প্রফেসর আন্না ম্যাকগিল্লিভরে ম্যাকলয়েডের বড় ভাই; তার ছোট ভাই ছিলেন ডাঃ এলেসডেয়ার ম্যাকগিল্লিভরে ম্যাকলয়েড, যিনি লিনলিথগো এর একজন জেনারেল প্র্যাক্টিশনার। তিনি রেভ. এলেসডেয়ার ম্যাকগিল্লিভরে ম্যাক্লয়েড এবং মারগারেট ইনগ্রাম স্যান্সটার এর পুত এবুং রেভ. জর্জ ম্যাক্লয়েড অফ Garrabost, Isle of Lewis এর নাতি। তিনি Right Hon. Iain Norman Macleod এর দ্বিতীয় চাচাতো ভাই, যিনি ১৯৭০ সালে এক্সচেকুয়েরের (Exchequer) আচার্য ছিলেন। তারা পাববে এবং উইগের ম্যাক্লয়েডদের উত্তরসূরি।
১৯৪২ সালের ২১ ডিসেম্বর জন জর্জ ম্যাক্লয়েড এবং ন্যান্সি এলিজাবেথ ক্লার্কের বিয়ে হয়। তাদের দুই পুত্র পিটার এবং কিথ এবং একমাত্র কন্যা গিলিয়ান।
ম্যাক্লয়েড জর্জ ওয়াটসন'স কলেজে লেখাপড়া করেন এবং এডিনবার্গ বিশ্ববিদ্যালয় থেকে মেডিসিনে স্নাতক সম্পন্ন করেন। দ্বিতীয় বিশ্বযুদ্ধ চলাকালে ১৯৩৯ থেকে ১৯৪৫ সাল পর্যন্ত তিনি সেনাবাহিনীর রয়াল আর্মি মেডিকেল করপ্স-এ মেজর হিসেবে দায়িত্ব পালন করেন। ১৯৪১ সালে তিনি এডিনবার্গ বিশ্ববিদ্যালয়ে যোগ দেন এবং ১৯৪৭ সালে রয়াল কলেজ অব ফিজিশিয়ান্স অব এডিনবার্গের সদস্য হওয়ার প্রস্তাব পান। ১৯৫০ সালে তিনি এডিনবার্গের ওয়েস্টার্ন জেনারেল হাসপাতালে কনসালটেন্ট ফিজিশিয়ানের দায়িত্ব পান।
১৯৬৪ সালে ম্যাক্লয়েড মেডিকেল পাঠ্যপুস্তক "ক্লিনিকাল একজামিনেশন" লিখেন (পরবর্তীতে নাম বদলে "ম্যাক্লয়েড ক্লিনিকাল একজামিনেশন" রাখা হয়), ২০১৩ সালে বইটির ত্রয়োদশ সংস্করণ বের হয় এবং এখনো বইটি বিশ্বজুড়ে প্রচলিত। ১৯৬৪ সালে ফিজিশিয়ান স্যার স্ট্যানলি ডেভিডসন তাকে "ডেভিডসন'স প্রিন্সিপলস অ্যান্ড প্র্যাকটিস অফ মেডিসিন" বইটির মানোন্নয়নের প্রস্তাব দেন। এই বইটিও বিশ্বজুড়ে প্রচলিত এবং ম্যাকলয়েড এর ছয়টি সংস্করণে অবদান রাখেন। এই দুইটি পাঠ্যপুস্তক এডিনবার্গ-কে মেডিসিনের জগতে রাখতে বড় ভূমিকা পালন করে এবং বই দুইটি জাপানিজ এবং রাশিয়ান সহ অসংখ্য বিদেশী ভাষায় অনুবাদ হয়। ১৯৭১ সালে তিনি ওয়েস্টার্ন জেনারেল হাসপাতালের ইউনিভার্সিটি ডিপার্টমেন্ট অব মেডিসিনের ভাইস চেয়ারম্যান হিসেবে নিয়োগ প্রাপ্ত হন। তিনি ২০০৬ সালের এপ্রিল মাসে ৯০ বছর বয়সে এডিনবার্গে মৃত্যুবরণ করেন।
তিনি শিল্পের প্রতি আগ্রহী ছিলেন এবং তার সংগ্রহে থাকা চমৎকার স্লাইড দিয়ে মেডিসিনের শৈল্পিক দিক আলোচনা করেছেন। এছাড়া তিনি ট্রাভার্স থিয়েটারের একজন অত্যন্ত আগ্রহী ভক্ত ছিলেন এবং দক্ষ বাগান নকশাকারী ও শৌখিন বাগান নির্মাতা ছিলেন।
এলায়াস (কুস্তিগির)

জ্যাফরি লোগান স্কুইলো (জন্ম: নভেম্বর ২২, ১৯৮৭) হলেন একজন মার্কিন পেশাদার কুস্তিগির, যিনি বর্তমানে টোটাল ননস্টপ অ্যাকশন রেসলিং-এর সাথে সংযুক্ত রয়েছেন, যেখানে তিনি এলায়জা নামে কুস্তি করেন।
যোগাযোগ (উপন্যাস)

যোগাযোগ রবীন্দ্রনাথ ঠাকুর রচিত একটি সামাজিক উপন্যাস। এটি ১৯২৯ সালে (আষাঢ়, ১৩৩৬ বঙ্গাব্দ) প্রকাশিত হয়। এটি প্রথমে ১৩৩৪ বঙ্গাব্দের আশ্বিন মাস থেকে ১৩৩৫ বঙ্গাব্দের চৈত্র মাস পর্যন্ত বিচিত্রা মাসিকপত্রে ধারাবাহিকভাবে প্রকাশিত হয়। প্রথম দুই সংখ্যায় এই উপন্যাসের শিরোনাম ছিল "তিনপুরুষ"। ১৩৩৪ বঙ্গাব্দের অগ্রহায়ণ সংখ্যায় রবীন্দ্রনাথ এই উপন্যাসের শিরোনাম পরিবর্তন করে নতুন শিরোনাম দেন "যোগাযোগ"।
চট্টোপাধ্যায় পরিবার (বিপ্রদাস) এক সময় অভিজাত ছিল। এখন পতনের দিকে। অন্যদিকে ঘোষাল পরিবার (মধুসূদন) নব্য ধনী ও উদ্ধত। এই দুই পরিবারে মধ্যে বিবাদ চলে আসেছে। কুমুদিনী বিপ্রদাসের বোন এবং মধুসূদনের স্ত্রী। ফলে তাকে উভয় দিক সামলাতে হয়। কুমুদিনী অভিজাত ঐতিহ্যে লালিত পালিত হয়েছে এবং পরিবারের নারীদের সাথে ধর্মীয় রীতিনীতি পালন করেছে। তার মনে স্বামী সম্পর্কে ধারণা হল স্বামী হবে দেবতুল্য, যাকে সে পূজা করবে। কিন্তু মধুসূদনের প্রতিপত্তি ও ক্ষমতা প্রদর্শনে সে একটু নড়েচড়ে যায়। সে বাল্যকাল থেকে কীভাবে একজন পতিভক্ত স্ত্রী হবে সে শিক্ষা গ্রহণ করেছে, কিন্তু বিয়ের পর তার মধ্যে মনস্তাত্ত্বিক দ্বন্দ্ব শুরু হয়।
যোগাযোগ উপন্যাসটি অক্সফোর্ড ঠাকুর অনুবাদের অংশ হিসেবে ইংরেজি অনুবাদ করেন সুপ্রিয়া চৌধুরী। অনুবাদ গ্রন্থটি ২০০৬ সালে অক্সফোর্ড ইউনিভার্সিটি প্রেস থেকে প্রকাশিত হয়।
জিন্দর মহল

যুবরাজ সিং ধেসি (জন্ম: জুলাই ১৯, ১৯৮৬) হলেন একজন ইন্দো-কানাডীয় পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে জিন্দর মহল নামে কুস্তি করেন। তিনি একবার ডাব্লিউডাব্লিউই চ্যাম্পিয়ন হয়েছেন।
যখন তিনি ডাব্লিউডাব্লিউইতে প্রথম বারের মতো ছিলেন, তখন তিনি স্বল্প সময়ের জন্য তার দুলাভাই দ্য গ্রেট খালির সাথে সম্পর্ক স্থাপন করেন। তখন মহলকে সবচেয়ে ব্যবহারযোগ্য বর্ধন প্রতিভা হিসেবে চিহ্নিত করা হয়। তখন ৩এমবি গঠন করা হয়, একটি দল যেখানে একদল রকস্টার কুস্তিগির ছিল। তারা হলেন: হিথ স্লেটার এবং ড্রু ম্যাকইন্টায়ার। ২০১৪ সালে ডাব্লিউডাব্লিউই হতে অব্যাহতি পাওয়ার পর, ২ বছর পর তিনি পুনরায় ডাব্লিউডাব্লিউইতে ফিরে আসেন। এই সময়ে তিনি তার শরীরের অনেক উন্নতি করেন এবং রেসলম্যানিয়া ৩৩ এর পর কুস্তিতে তার নতুন অধ্যায় শুরু করেন। মহল মে ২০১৭ সালে ব্যাকলেশ (২০১৭) এ রেন্ডি অরটনকে হারিয়ে চ্যাম্পিয়ন হন। তিনি হচ্ছেন ডাব্লিউডাব্লিউইর ইতিহাসে ৫০তম ডাব্লিউডাব্লিউই চ্যাম্পিয়ন এবং প্রথম ভারতীয় বংশধর যিনি এই চ্যাম্পিয়নশিপটি জয়লাভ করেন। তিনি ২০১৮ এর শুরুতে ইউনাইটেড স্ট্যাটাস চ্যাম্পিয়ন হয় রুসেব ডেয় এবং রেন্ডি অরটন কে হারিয়ে, কিন্তু অবিলম্বে স্মাকডাউন ছেরে র তে যোগ দেয়,যেখানে সে কার্ট এঙেল এর তৈরি ম্যাচে জেফ হার্ডির কাছে হেরে যায়।
জামশেদ গুলজার কিয়ানি

জামশেদ গুলজার কিয়ানি (; ২০ জুলাই ১৯৪৪-১ নভেম্বর ২০০৮) পাকিস্তান সেনাবাহিনীর একজন লেফটেনেন্ট জেনারেল ছিলেন, তিনি গোয়েন্দা কর্মকর্তা, রাওয়ালপিন্ডিস্থ ১০ কোরের অধিনায়ক এবং বেলুচ রেজিমেন্টের প্রধান অধিনায়ক (কর্নেল কমান্ড্যান্ট) ছিলেন। একজন মেধাবী এবং কর্মঠ সেনা কর্মকর্তা হিসেবে পরিগণিত জেনারেল কিয়ানি আলোচনায় আসেন সেনাসদর দপ্তরে প্রধান গোয়েন্দা কর্মকর্তা (গোয়েন্দা অধিদপ্তরের মহাপরিচালক) এবং ১০ কোরের অধিনায়ক হওয়ার পর। জামশেদকে সেনাশাসক জেনারেল পারভেজ মোশাররফ 'কেন্দ্রীয় পাবলিক সার্ভিস কমিশন' এর সভাপতির দায়িত্ব দিয়েছিলেন।
কিয়ানি ৩৮তম পিএমএ লং কোর্সের মাধ্যমে বেলুচ রেজিমেন্টে কমিশনপ্রাপ্ত হন ১৯৬৪ সালে। তিনি পরে ইসলামাদের ন্যাশনাল ডিফেন্স ইউনিভার্সিটি থেকে 'ওয়ার স্টাডিস' এর ওপর এমএসসি ডিগ্রি অর্জন করেন। তাকে সকল ভারত-পাকিস্তান যুদ্ধেই নামানো হয়েছিলো, ১৯৭১ সালে ক্যাপ্টেন হিসেবে তিনি পাকিস্তান সামরিক বাহিনীর ইস্টার্ন কমান্ডে (পূর্ব পাকিস্তানে) কর্মরত ছিলেন কিন্তু তাকে পরে পশ্চিম পাকিস্তানে ফিরিয়ে আনা হয় ইস্টার্ন কমান্ডের অধিনায়ক লেফটেনেন্ট জেনারেল এ এ কে নিয়াজির সঙ্গে তার সম্পর্কের অবনতির ফলে।
ঘটনাটির বহু বছর পরে জামশেদ বলেছিলেন যে, 'জেনারেল নিয়াজি ইস্টার্ন সেনাদলের নেতৃত্বদানে পুরোপুরি ব্যর্থ ছিলেন।' ১৯৭২ সালে তিনি মেজর পদে উন্নীত হন এবং করাচিতে আইএসআই এর একজন কর্মকর্তা হিসেবে দায়িত্ব পান। লেফটেনেন্ট কর্নেল পদবি পাওয়ার পর তিনি সেনাবাহিনী সদর দপ্তরে সামরিক গোয়েন্দা পরিদপ্তরে বদলি হয়েছিলেন। ১৯৯০ সালে তিনি ব্রিগেডিয়ার র‍্যাঙ্কে ১১১ রাওয়ালপিন্ডি ব্রিগেডের অধিনায়কের দায়িত্ব পেয়েছিলেন এবং ১৯৯৬ সালে মেজর জেনারেল হয়েছিলেন। জিয়াউর রহমানের স্ত্রী খালেদা জিয়া বাংলাদেশের মুক্তিযুদ্ধের ২ জুলাই থেকে ১৬ ডিসেম্বর পর্যন্ত তার কাছে আটক ও বন্দি ছিলেন এবং জিয়াউর রহমান সে সময় খালেদা জিয়ার সম্ভ্রমের নিরাপত্তা বজায় রাখার উদ্দেশ্যে তাকে হুমকি দিয়ে চিঠি প্রেরণ করেছিলেন। চিঠি তৎকালীন ক্যাপ্টেন জামশেদের কাছে পৌঁছেছিল।
আর্নস্ট অ্যাডলফ গুইলেমিন

আর্নস্ট অ্যাডলফ গুইলেমিন একজন মার্কিন তড়িৎ প্রকৌশলী এবং কম্পিউটার বিজ্ঞানী।
গুইলেমিন ১৮৯৮ সালে উইসকন্সিনের গুইলেমিন জন্মগ্রহণ করেন। তিনি তড়িৎ প্রকৌশলে ইউনিভার্সিটি অব উইসকনসিন, ম্যাডিসন থেকে ১৯২২ সালে ব্যাচেলর অব সায়েন্স এবং এমআইটি থেকে ১৯২৪ সালে মাস্টার অব সায়েন্স ডিগ্রি অর্জন করেন। তিনি লুডউইগ ম্যাক্সিমিলান ইউনিভার্সিটি অব মিউনিখ থেকে ১৯২৬ সালে ডক্টরেট ডিগ্রি অর্জন করেন। তিনি ১৯২৮ সালে এমআইটি এর সহকারী অধ্যাপক নিযুক্ত হন। তিনি ১৯৩৬ সালে সহযোগী অধ্যাপক এবং ১৯৪৪ সালে পূর্ণ অধ্যাপক পদে উন্নীত হন। তিনি ১৯৬১ সালে আইইইই মেডেল অব অনার এবং ১৯৬২ সালে আইইইই জেমস এইচ মুলিগান জুনিয়র এডুকেশন মেডেল লাভ করেন।
মারিস মিজানিন

মারিস মিজানিন (জন্ম: জানুয়ারী ২১, ১৯৮৩) হলেন একজন কানাডীয় পেশাদার কুস্তিগির, পেশাদার কুস্তি ম্যানেজার, অভিনেত্রী, নারী ব্যবসায়ী এবং গ্ল্যামার মডেল। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে মারিস নামে উপস্থিত হন। তিনি হচ্ছেন ২ বারের ডাব্লিউডাব্লিউই ডিভাস চ্যাম্পিয়ন। তিনি বর্তমানে তার বাস্তব জীবনের স্বামী দ্য মিজের ম্যানেজারের দায়িত্ব পালন করছেন।
মডেলিংয়ে বেশ কিছু বছর অতিক্রম হবার পর, ২০০৩ সালে তিনি মিস হাওয়াইয়ান ট্রপিক কানাডা এর বিজয়ী হন। ২০০৬ সালের আগস্টে ডাব্লিউডাব্লিউই ডিভা সার্চ নামক প্রতিযোগিতা জয়লাভ করার পর, পেশাদার কুস্তি প্রমোশন ডাব্লিউডাব্লিউইতে যোগদান করেন। ২০০৮ সালে ওহাইও ভ্যালি রেসলিংয়ে, ফ্লোরিডা চ্যাম্পিয়নশিপ রেসলিং এবং ডাব্লিউডাব্লিউইর উন্নয়নমূলক ব্রান্ডে কিছু সময় অতিক্রম করার পর তিনি ডাব্লিউডাব্লিউই স্ম্যাকডাউন ব্রান্ডে যোগদান করেন। ডিসেম্বর ২০০৮ সালে, মারিস প্রথম বারের মতো ডাব্লিউডাব্লিউই ডিভাস চ্যাম্পিয়নশিপটি জয়লাভ করেন, তখন তিনি প্রায় ৭ মাসের জন্য রাজত্ব করেন। উক্ত রাজত্বটি হচ্ছে ডাব্লিউডাব্লিউই ডিভাস চ্যাম্পিয়নশিপের ইতিহাসে তৃতীয় সর্বোচ্চ দিনের রাজত্ব। এপ্রিল ২০০৯ সালে, তিনি ডাব্লিউডাব্লিউই র ব্রান্ডের জন্য নির্বাচিত হন এবং ফেব্রুয়ারি ২০১০ সালে তিনি দ্বিতীয় বারের মতো ডাব্লিউডাব্লিউই ডিভাস চ্যাম্পিয়নশিপটি জয়লাভ করেন, তখন তিনি উক্ত চ্যাম্পিয়নশিপটি ২ বার জয়লাভ করা প্রথম নারীতে পরিণত হন। ২০১১ সালে ডাব্লিউডাব্লিউই হপ্তে অব্যাহতির পূর্বে, তিনি ডাব্লিউডাব্লিউই এনএক্সটির সহ-উপস্থাপক এবং টেড ডিবাইসের ম্যানেজারের দায়িত্ব পালন করেছেন। এপ্রিল ২০১৬ সালে, তিনি পুনরায় ডাব্লিউডাব্লিউইতে ফিরে আসেন এবং তার স্বামী দ্য মিজের ম্যানেজারের দায়িত্ব পালন করেন। অতঃপর তার স্বামী দ্য মিজ ডাব্লিউডাব্লিউই আন্তঃমহাদেশীয় চ্যাম্পিয়নশিপটি জয়লাভ করেন।
২০১১ সালে শেষার্ধে, তিনি "মারিস" নামক তার কাপড় এবং জুয়েলারী ব্রান্ডের নাম ঘোষণা করেন। পরবর্তীতে তিনি একজন স্থাবর সম্পত্তির নিযুক্তক হিসেবে কাজ করেন। নভেম্বর ২০১৬ সালে, তিনি ই!তে সম্প্রচারিত টিভি সিরিজ টোটাল ডিভাসে প্রধান সদস্য হিসেবে উপস্থিত হচ্ছেন।
জুলিয়াস অ্যাডামস স্ট্র্যাটন

জুলিয়াস অ্যাডামস স্ট্র্যাটন () (১৮ মে, ১৯০১ – ২২ জুন, ১৯৯৪) একজন মার্কিন তড়িৎ প্রকৌশলী এবং বিশ্ববিদ্যালয় প্রশাসক। তিনি ওয়াশিংটন বিশ্ববিদ্যালয়ে ভর্তি হন এবং ১ বছর পরে এমআইটিতে চলে যান।
এমআইটি থেকে ইলেকট্রিক্যাল ইঞ্জিনিয়ারিং এর উপর ১৯২৩ সালে স্নাতক এবং ১৯২৬ সালে স্নাতকোত্তর পাশ করেন। ১৯২৭ সালে ইটিএইচ জুরিখ হতে ডক্টরেট ডিগ্রি গ্রহণ করেন।
১৯৪১ সালে পদার্থবিজ্ঞানের McGraw-Hill সিরিজের "ইলেক্ট্রোম্যাগনেটিক থিওরি (Electromagnetic Theory)" তিনি প্রকাশ করেন যা আইইইই দ্বারা পুনরায় ইস্যু করা হয়।
তিনি ১৯৫৯ থেকে ১৯৬৬ সাল পর্যন্ত এমআইটির প্রেসিডেন্ট হিসেবে দায়িত্ব পালন করেন। এছাড়াও তিনি এমআইটির বিভিন্ন পদে চাকরি করেন। ১৯৪৯ সালে তিনি প্রভোস্ট, ১৯৫১ সালে ভাইস প্রেসিডেন্ট এবং ১৯৫৬ সালে চ্যান্সেলর হিসেবে দায়িত্ব পালন করেন। তিনি ফর্ড ফাউন্ডেশনের চেয়ারম্যান হিসেবে ১৯৬৪ থেকে ১৯৭১ পর্যন্ত দায়িত্ব পালন করেন।
১৯৬৭ সালে কংগ্রেসের দ্বারা প্রতিষ্ঠিত "Commission on Marine Sciences, Engineering and Resources" কমিশনে তিনি দায়িত্ব পালন করেন। ১৯৬৯ সালে কমিশন "Our Nation and the Sea" একটি রিপোর্ট প্রকাশ করে যাতে যুক্তরাষ্ট্র এবং বহিঃবিশ্বের সুমদ্র বিজ্ঞান এবং ব্যবস্থা সম্পর্কে বলা হয়। পরবর্তীতে কমিশনটি স্ট্র্যাটন কমিশন নামে পরিচিতি পায়।
স্ট্র্যাটন জাতীয় ইঞ্জিনিয়ারিং একাডেমির প্রতিষ্ঠাতা সদস্য ছিলেন।
১৯৬৬ সালে স্ট্র্যাটন "Science and the Educated Man: Selected Speeches of Julius A. Stratton" (Cambridge, Mass.: MIT Press, 1966), 
তার বক্তব্যগুলো তুলে ধরেন। বইটির ভূমিকা লেখেন এমআইটি এর আরেক প্রফেসসর এল্টিং ই. মরিসন।
জুলিয়াস অ্যাডামস স্ট্র্যাটনের সম্মানে এমআইটি স্টুডেন্ট সেন্টারের ৮৪ নং ম্যাসাচুসেটস অ্যাভেন্যু তার নামে নামকরণ করে। তিনি ১৯৫৭ সালে আইইইই মেডেল অব অনার এবং ১৯৬১ সালে ফ্যারাডে মেডেল লাভ করেন।
দ্য নিউ ডে (পেশাদার কুস্তি)

দ্য নিউ ডে হলো বিগ ই, কফি কিংস্টন এবং জেভিয়ের উডসের সমন্বয়ে গঠিত একটি পেশাদার কুস্তি ট্যাগ টিম। তারা বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তারা ডাব্লিউডাব্লিউই স্ম্যাকডাউন ব্র্যান্ডে কুস্তি করেন। তারা হচ্ছেন ২ বারের ডাব্লিউডাব্লিউই ট্যাগ টিম চ্যাম্পিয়ন। তাদের দ্বিতীয় রাজত্বে তারা ডাব্লিউডাব্লিউইর ইতিহাসে সবচেয়ে বেশি দিন (৪৮৩ দিন) উক্ত চ্যাম্পিয়নশিপে রাজত্ব করা চ্যাম্পিয়নে পরিণত হয়। দ্য নিউ ডে তাদের চ্যাম্পিয়নশিপটি ফ্রি-বার্ড নিয়মে রাজত্ব করেছে, যার ফলে তাদের দলের তিনজনই চ্যাম্পিয়ন হিসেবে পরিগণিত হয়েছেন।
উইলিয়াম লিটেল এভারিট

উইলিয়াম লিটেল এভারিট একজন মার্কিন প্রকৌশলী, শিক্ষক এবং ন্যাশনাল অ্যাকাডেমি অব ইঞ্জিনিয়ারিং এর প্রতিষ্ঠাতা সদস্য।
এভারিট ১৯০০ সালের ১৪ এপ্রিল ম্যারিল্যান্ডের বাল্টিমোরে জন্মগ্রহণ করেন। তিনি কর্নেল ইউনিভার্সিটি থেকে তড়িৎ প্রকৌশলে ১৯২২ সালে ইই ডিগ্রি অর্জন করেন। তিনি মিশিগান বিশ্ববিদ্যালয় থেকে তড়িৎ প্রকৌশলে ১৯২৬ সালে মাস্টার্স ডিগ্রি অর্জন করেন। তিনি ওহাইও স্টেট ইউনিভার্সিটি থেকে ১৯৩৩ সালে পিএইচডি ডিগ্রি অর্জন করেন। তিনি ১৯২৬ সালে ওহাইও স্টেট ইউনিভার্সিটি তে সহকারী অধ্যাপক হিসেবে যোগদান করেন। তিনি ১৯২৯ সালে সহযোগী অধ্যাপক এবং ১৯৩৩ সালে পূর্ণ অধ্যাপক পদে উন্নীত হন। তিনি ১৯৪৪ থেকে ১৯৪৯ সাল পর্যন্ত ইউনিভার্সিটি অব ইলিনয় অ্যাট আর্বানা-শ্যাম্পেইন এর অধ্যাপক হিসেবে কর্মরত ছিলেন। তিনি ১৯৫৪ সালে আইইইই মেডেল অব অনার লাভ করেন।
ইচিরো ওডা

ইচিরো ওডা (জাপানি: 尾田 栄一郎) (জন্ম: জানুয়ারি ১, ১৯৭৫) একজন স্বনামধন্য জাপানি মাঙ্গা চিত্রশিল্পী। তিনি অনেক মাঙ্গা লিখেছেন এবং চিত্রিত করেছেন। তবে মাঙ্গা সিরিজ ইতিহাসের সর্বকালের সেরা ওয়ান পিস (১৯৯৭-বর্তমান) সিরিজের জন্য তিনি সুপরিচিত। নভেম্বর ২০১৯ পর্যন্ত ওয়ান পিস সিরিজ সারা বিশ্বে ৪৬০ মিলিয়ন কপি প্রকাশ হয়েছে, যা ইতিহাসের সর্বাধিক বিক্রিত মাঙ্গা সিরিজের রেকর্ড। ওয়ান পিস সিরিজের জনপ্রিয়তার জন্য ওডাকে মাঙ্গা ইতিহাস পরিবর্তনের অন্যতম মাঙ্গা চিত্রশিল্পীর মধ্যে বিবেচনা করা হয়।
ভূজপুর শরিয়তুল উলুম দাখিল মাদ্রাসা

ভূজপুর শরিয়তুল উলুম দাখিল মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি চট্টগ্রাম জেলার ফটিকছড়ি উপজেলার ভূজপুর ইউনিয়নে অবস্থিত। প্রতিষ্ঠানের অধ্যক্ষ জনাব মোহাম্মদ মোরশেদ খান।
মাওলানা ফজলুল করিম মাদ্রাসায় জায়গা দান ও শিক্ষা বিস্তারে এলাকার বিত্তশালী লোকদের আর্থিক সহায়তায় ১৯৩৭ সালে মাদ্রাসাটি প্রতিষ্ঠা করেন।
এটি একটি দাখিল (মাধ্যমিক) পর্যায়ের শিক্ষাপ্রতিষ্ঠান, এই প্রতিষ্ঠানে সহ-শিক্ষা ব্যবস্থা রয়েছে। মাদ্রাসায় একটি তিনতলা বিশিষ্ট এতিমখানা ও শ্রেণীকক্ষ, একটি একতলা শ্রেণীকক্ষ এবং দুইতলা অফিস কক্ষ রয়েছে। মাদ্রাসার বিগত বছরের পাশের হার ৯০%।
যোগাযোগ (২০১৫-এর চলচ্চিত্র)

যোগাযোগ শেখর দাস পরিচালিত ২০১৫ সালে ভারতীয় বাংলা ভাষার নাট্য চলচ্চিত্র। রবীন্দ্রনাথ ঠাকুর রচিত ১৯২৯ সালের "একই নামের" উপন্যাস অবলম্বনে চলচ্চিত্রটি নির্মিত হয়েছে। এতে প্রধান চরিত্রে অভিনয় করেছেন শুভলগ্না মুখার্জী, ব্রাত্য বসু, অনন্যা চ্যাটার্জী, লকেট চ্যাটার্জী ও অর্জুন চক্রবর্তী।
যোগাযোগ চলচ্চিত্রটি ২০১৫ সালের ৮ মে রবীন্দ্রনাথ ঠাকুরের ১৫৪তম জন্মবার্ষিকীতে ভারতে মুক্তি পায়।
যোগাযোগ চলচ্চিত্রের সঙ্গীত পরিচালনা করেছেন পণ্ডিত দেবজ্যোতি বসু। গানে কণ্ঠ দেন শ্রেয়া ঘোষাল, কৌশিকী চক্রবর্তী, জয়তী চক্রবর্তী, অর্জুন চক্রবর্তী, ও সাহেব চ্যাটার্জী।
দ্য টাইমস অব ইন্ডিয়ার চলচ্চিত্র সমালোচক মধুশ্রী ঘোষ ছবিটিকে ৫ তারকার মধ্যে ৩ তারকা প্রদান করেন এবং বলেন "যোগাযোগ অবশ্য দর্শনীয় একটি চলচ্চিত্র এর অভিনয়শিল্পীদের অভিনয়ের জন্য।"
তিনি ব্রাত্য বসু, শুভলগ্না মুখার্জী ও অনন্যা চ্যাটার্জীর অভিনয়ের প্রশংসা করেন।
নওয়াজিস খান

নওয়াজিস খান (১৭শ শতক) হলেন বাংলা ভাষার একজন প্রখ্যাত কবি। তিনি মধ্যযুগের অন্যতম প্রধান কবি হিসাবে পরিচিত। বাংলা কাব্য সাহিত্যে তার শ্রেষ্ঠ অবদান “গুলে বকাওলী” কাব্যগ্রন্থটি।
নওয়াজিস খান চট্টগ্রাম জেলার তৎকালীন সাতকানিয়ার অন্তর্গত (বর্তমান লোহাগাড়া উপজেলা) আমিরাবাদ ইউনিয়নে জন্মগ্রহণ করেন। তার পিতার নাম মোহাম্মদ এয়ার খন্দকার। তার প্রপিতামহ সলিম খান (সেলিম খান) গৌড় থেকে চট্টগ্রামে আসার পথে সীতাকুণ্ড উপজেলার সলিমপুর গ্রামে বসতি করেছিলেন। সলিমপুর গ্রামের নামকরণ হয়েছে তার প্রপিতামহের নামে।
তিনি মাওলানা আতাউল্লাহের নিকট থেকে আধ্যাত্মিক এলমের জ্ঞান লাভ করেন।
তিনি ছিলেন মধ্যযুগের অন্যতম প্রধান কবি। মধ্যযুগে বাংলা ভাষায় প্রকাশিত অন্যতম প্রধান কাব্যগ্রন্থ “গুলে বকাওলী” তার শ্রেষ্ঠ সাহিত্য কর্ম, যা ভারতের শেখ ইজ্জতুল্লাহ রচিত তাজুল মুলক গুলে বকাওলীর অনুসরণে রচিত হয়েছে।। এছাড়াও তিনি আরও রচনা করেন:
২০১৮ ফিফা বিশ্বকাপ গ্রুপ এ

২০১৮ ফিফা বিশ্বকাপ এর গ্রুপ এ পর্বের খেলা ২০১৮ সালের ১৪ থেকে ২৫ জুন অনুষ্ঠিত হয়। এই গ্রুপে অংশগ্রহণ করে রাশিয়া, সৌদি আরব, মিশর এবং উরুগুয়ে। পয়েন্ট তালিকায় প্রথম দুই দল উরুগুয়ে ও রাশিয়া পরবর্তী ১৬ দলের পর্বে অগ্রসর হয়।
১৬ দলের পর্বে:
খেলার সময়সূচী স্থানীয় সময় অনুযায়ী দেয়া হয়েছে।
দুই দলের কেবল একবার দেখা হয়েছিল, ১৯৯৩ সালের ৬ অক্টোবরে সৌদি আরবে অনুষ্ঠিত একটি বন্ধুত্বপূর্ণ ম্যাচে যেখানে সৌদি আরব ৪-২ ব্যবধানে বিজয়ী হয়।
<section begin=a1 /><section end=a1 />
দুই দলের কেবল একবার দেখা হয়েছিল, ২০০৬ সালে অনুষ্ঠিত একটি বন্ধুত্বপূর্ণ ম্যাচে যেখানে উরুগুয়ে ২–০ ব্যবধানে বিজয়ী হয়
<section begin=a2 /><section end=a2 />
<section begin=a3 /><section end=a3 />
দুই দল এর আগে দুইবার মুখোমুখি হয়েছিল। সর্বশেষটি ২০১৪ সালে, যেখানে খেলা ১-১ এ ড্র হয়েছিল।
<section begin=a4 /><section end=a4 />
<section begin=a5 /><section end=a5 />
<section begin=a6 /><section end=a6 />
গ্রুপ পর্বে যদি সামগ্রিক ও মুখোমুখি খেলার মানদন্ডের উপর ভিত্তি করেও যদি একাধিক দল একই অবস্থানে থাকে তবে সুশৃঙ্খল ভাবে খেলার জন্য পয়েন্ট এর উপর ভিত্তি করে দলীয় অবস্থান নির্ধারিত হবে। এই পয়েন্ট নির্ণয় করা হবে গ্রুপ ম্যাচে প্রাপ্ত হলুদ ও লাল কার্ডের উপর ভিত্তি করে যা নিম্নে বর্ণিত হল।
একটি ম্যাচে একজন খেলোয়াড়ের জন্য নিম্নে বর্ণিত উপায়ের মধ্যে শুধুমাত্র একভাবেই পয়েন্ট কাটা যাবে।
নীল চাঁদ

কোন বছরের একই মাসে দু’বার পূর্ণিমার চাঁদ দেখা গেলে দ্বিতীয় পূর্ণিমার চাঁদকে বলা হয় ব্লু-মুন।  নামে ব্লু-মুন বা নীল চাঁদ হলেও নীল রঙের সঙ্গে এ চাঁদের কোনো সম্পর্ক নেই।  তবে একই দিন চন্দ্রগ্রহণ হওয়ায় চাঁদ রক্তিম রং ধারণ করে।  চন্দ্রগ্রহণের সময় পৃথিবীর ছায়া চাঁদের উপর পড়ে।  ফলে ওই সময় চাঁদে লাল বা কমলা রঙের আভা দেখা যায়।
সাধারণ ব্লু মুন ২ বছর ৮ মাস পর পর হয়ে থাকে ।
ইতিহাসগতভাবে "ব্লু মুন" এর সংজ্ঞা, "Maine Farmer's Almanac"-এ একটি "অতিরিক্ত" পূর্ণিমা হিসেবে উল্লেখ করা হয়েছে, যেখানে সাধারণত এক বছরে 12টি পূর্ণিমা থাকে ,তার পরিবর্তে ('ব্লু মুন'-কে বিবেচনায়)13টি পূর্ণিমা হয়। "নীল চাঁদ" বিষয়টির অবতারণা করা হয় চারটি পূর্ণিমা সহ কোন ঋতুর তৃতীয় পূর্ণিমার সাথে।এইভাবে একটি ঋতুর শেষ মাসের সময় সংশোধন করা হয়। এটি প্রতি দুই বা তিন বছর পরপর ঘটে । "স্কাই অ্যান্ড টেলিস্কোপ" নামক প্রকাশনীর মার্চ -1946 সালের একটি নিবন্ধের লেখক "মেইন ফার্মার্স" এর সম্পাদকদের গতানুগতিক ধারায় বর্ণিত পঞ্জিকার পাঠোদ্ধার করার প্রয়াস করেছিলেন। তিনি বর্ণিত পঞ্জিকার পুরাতন বিষয়গুলো নিয়ে পরীক্ষা-নিরীক্ষা করছিলেন। কিন্তু, পর্যাপ্ত অনুস্ধানের অভাব এবং তার ফলশ্রুতিতে, চাঁদের সঠিক অবস্থান নির্ণয়ে ভুল হয়।
সঠিক প্যাটার্ন দেখার জন্য পর্যাপ্ত তথ্য ছাড়াই তিনি 'ব্লু মুন'-এর জন্য ভুল নিয়ম অনুমান করেছিলেন, যা "একটি একক সৌর ক্যালেন্ডার মাসে একটি "ব্লু মুন" একটি দ্বিতীয় পূর্ণিমা" -- এরকম আধুনিক ভ্রান্ত ধারণার জন্ম দেয়।
২০১৮ ফিফা বিশ্বকাপ গ্রুপ বি

২০১৮ ফিফা বিশ্বকাপ এর গ্রুপ বি পর্বের খেলা ২০১৮ সালের ১৫ থেকে ২৫ জুন অনুষ্ঠিত হবে। এই গ্রুপে অংশগ্রহণ করছে পর্তুগাল, স্পেন, মরক্কো এবং ইরান। পয়েন্ট তালিকায় প্রথম দুই দল পরবর্তী ১৬ দলের পর্বে অগ্রসর হবে।
১৬ দলের পর্বে:
খেলার সময়সূচী স্থানীয় সময় অনুযায়ী দেয়া হয়েছে।
দুই দলের আগে কখনো দেখা হয়নি এটি ফাইনালে ইরানের শুধুমাত্র দ্বিতীয় জয় ।
<section begin=b1 /><section end=b1 />
এর আগে দুই দল মোট ৩৫ বার মুখোমুখি হয়েছে। এর মধ্যে ২০১০ ফিফা বিশ্বকাপের ১৬ দলের পর্বে স্পেন ১-০ গোল ব্যবধানে বিজয়ী হয়।
<section begin=b2 /><section end=b2 />
দুই দল এর আগে একবার, ১৯৮৬ ফিফা বিশ্বকাপ-এর গ্রুপ পর্বে মুখোমুখি হয়েছিল। সেই ম্যাচটি মরক্কো ৩-১ গোলের ব্যবধানে জয়লাভ করে।
<section begin=b3 /><section end=b3 />
দুই দলের আগে কখনও দেখা হয়নি।
<section begin=b4 /><section end=b4 />
<section begin=b5 /><section end=b5 />
<section begin=b6 /><section end=b6 />
গ্রুপ পর্বে যদি সামগ্রিক ও মুখোমুখি খেলার মানদন্ডের উপর ভিত্তি করেও যদি একাধিক দল একই অবস্থানে থাকে তবে সুশৃঙ্খল ভাবে খেলার জন্য পয়েন্ট এর উপর ভিত্তি করে দলীয় অবস্থান নির্ধারিত হবে। এই পয়েন্ট নির্ণয় করা হবে গ্রুপ ম্যাচে প্রাপ্ত হলুদ ও লাল কার্ডের উপর ভিত্তি করে যা নিম্নে বর্ণিত হল।
একটি ম্যাচে একজন খেলোয়াড়ের জন্য নিম্নে বর্ণিত উপায়ের মধ্যে শুধুমাত্র একভাবেই পয়েন্ট কাটা যাবে।
আব্দুল্লাপুর (গ্রাম)

আব্দুল্লাপুর তেলেঙ্গানা, ভারতের রাঙা রেদ্দি জেলার একটি গ্রাম।এটি হায়াতনগর মন্ডলের মধ্যে পড়ে।এটি বহিঃস্থ চক্রপথ, হায়দ্রাবাদ থেকে ৫ কিলোমিটার পর্যন্ত বিস্তীর্ণ।
আব্দুল আজিজ (চলচ্চিত্র নির্মাতা)

আব্দুল আজিজ হলেন একজন বাংলাদেশি ব্যবসায়ী, চলচ্চিত্র প্রযোজক ও পরিচালক। তিনি জাজ মাল্টিমিডিয়ার চেয়ারম্যান।
আবদুল আজিজ ও তার ভাই এম এ কাদের বিদেশে ৯১৯ কোটি টাকা পাচারের অভিযোগে অভিযুক্ত হয়েছেন। ১লা মার্চ ২০১৯ তারিখে "প্রথম আলো'র খবর অনুযায়ী, তিনি বর্তমানে গ্রেফতার এড়াতে পলাতক।
পাকিস্তান মিডিয়া পুরস্কার

পাকিস্তান মিডিয়া পুরস্কার সংক্ষেপে দি পিএমএ (English: "The PMA") হিসেবে পরিচিত।এটি মূলত বেতার, টেলিভিশন, চলচ্চিত্র ও নাটকে ভালো কাজের জন্য দেয়া হয়ে থাকে। এর পুরস্কার হিসেবে মূলত যে প্রতিমূর্তি প্রদান করার হয় তাতে একজন বীরের বুকে তারকা দেখা যায়। এটি প্রতি বছর আয়োজনের মাধ্যমে প্রদান করা হয়ে থাকে। পাকিস্তানে পুরস্কারকে মিডিয়ার বড় পদক হিসেবে ধরা হয়।
২০১০ সালে প্রথম পাকিস্তান মিডিয়া পুরস্কার প্রদান করা হয়।